《和丁浚明戏萧济夫 其一》
宋代·刘才邵

生世才如石火光，应怜不早见卢郎。碧蟾自合来栖月，黄耳何缘得上床。

但使知音同卓氏，何妨服猛似梁鸯。观音妙相谁能测，暂化身为无厌王。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。